procesaur/Wiki.mk huggingface dataset:
Молика

Молика или македонски бор — вид борово дрво што вирее по планините во Македонија. Може да се најде и во делови од Бугарија, Албанија, Србија, Црна Гора и во мали предели во Егејска Македонија, обично на (600-) 1.000-2.200 m надморска височина. Честопати ја достигнува алпската шумска граница во оваа област. Растат 35 - 40 m во височина, со пречник на трупот од 1,5 m. Височината на дрвото значително се намалува кога е во горниот дел на или над шумската граница па може да има и големина на грмушка.
Меѓу боровите се класификува како „бел бор“ (Pinus Strobus). Листовите (игличките) стојат во фасцикли (снопови) од пет, со менлива обвивка. Долги се од 6 - 11 cm. Шишарките на моликата во должина се од 8 - 16 cm, а понекогаш достигнуваат и до 20 cm. Семињата се долги 6 - 7 mm со крилца од 2 cm кои можат летаат со ветрот, но нив најчесто ги разнесува птицата лешникарка.
Моликата е многу отпорна на големи студови, дури и до -45 °C, како и на изложеност на ветер.
Моликата е едно од највредните зимзелени дрвја на Балканскиот Полуостров. Нејзиното дрво е високо ценето во градежништвото, производството на мебел, резбањето и изработката на буриња. Ова дрво е исклучително добро во прилагодување на суровите планински климатски услови, што го прави особено соодветно на пошумување на висок терен за заштита од ерозија. Месното население ја користи смолата од моликите за да лечи рани, за лекување на зарази на белите дробови, кожата и стомакот, проширени вени и други заболувања.
Како и други европски и азиски бели борови, моликата е мошне отпорна на габичното заболување ''Cronartium ribicola''. Заболувањето било случајно пренесено во Северна Америка, каде направило пустош по автохтоните северноамерикански бели борови (на пр. Вејмутов бор, шеќерен бор, белокорест бор) во многу области. Моликата е од големо значење во истражувањата за вкрстување и генетска модификација за создавање на отпорност од габи кај овие дрва.
1 Распространетост
Во Бугарија може да се најде во шумите на Рила, Пирин, Западни Родопи, Средна Стара планина, Славјанка и Витоша, при надморска височина од 1.400 до 2.100 метри. Во Пирин Молика зазема 23,4% од зашумена површина на паркот.
Моликата е натурализирана во Пункахарју во источна Финска.
Таа е исто така позната и како украсно дрво по паркови и големи градини, давајќи постојан и бавен раст на најразлични терени.
1.1 Пелистер
Моликата е симбол на националниот парк Пелистер на планината Баба кај Битола. Таму моликовите шуми се издвоени во две заедници: моликови шуми со папрат (''Pteridio pinetum peucis'') и моликови шуми со боровинка (''Murtila Pinetum peuces'').
На 2 јули 1839 година, познатиот ботаничар Август Гризебах, на падините на Пелистер ја открил моликата, ја класифицирал како специфичен растителен вид, карактеристичен за Балканот, најкомпактно застапен на Пелистер.
2 Галерија
Јожеф Кошич

Joжеф Кошич (унгарски: ''Kossics József''; cловенечки: ''Jožef Košič'') (о. Богојинa, Унгарија, денеc Словенија – , Гоpен Cеник, Унгарија) бил словенечки автор, етимолог, јазичар и католички свештеник, од xрватско потекло. Роден е во Богојинa, град сместен во денешна Словенија. Неговото најпознато дело е „''A Magyar Országi Vendus-Tótokról''“.
Страст (ТВ-серија)

Страст (|Pasion) — една од производствата на телевизиската куќа Телевиса. Серијата се снима во Мексико и јужните делови на Карибите како и во Картагена, Колумбија. Оваа теленовела е историска теленовела, приказна за пиратите, страста, љубовта и омразата. Серијата во Мексико со прикажување започнала на 17 септември 2007 година.
1 Страст на Балканот
* Македонија: Сител Телевизија
* Босна и Херцеговина: Пинк БХ
* Словенија: ПОП ТВ
* Србија: Пинк Телевизија
* Црна Гора: Пинк М
* Косово: РТВ21
* Хрватска: ХРТ1
* Бугарија: ТВ7
Гејмспот

Гејмспот — мрежно место за компјутерски игри што обезбедува вести, рецензии, можности за испробување и симнување на игри. Основан во 1996 година од Пит Димер, Винс Броди и Џон Епстеин. По извесно време го има купено ЗДНЕТ, кој нешто подоцна го купи ЦНЕТ. Според Алекса, Гејмспот е еден од двестоте најпосетувани мрежни места на семрежјето.
Покрај "официјалните" содржини создадени од персоналот, Гејмспот овозможува и голема доза учество на корисниците, кои може да пишуваат преку рецензии, блогови и форумски дискусии. Форумите делумно се препокриваат со уште едно мрежно место на ЦНЕТ, ГејмЕфајкјус (Најчесто поставувани прашања за игри).
Региони во Франција

Франција се дели на 18 региони (|régions), од кои 13 се матични (континентални), а 5 се прекуморски. Матичните региони (во кои спаѓа и островот Корзика) се делат на 2 до 13 департмани, додека пак прекуморските имаат по еден, па затоа се нарекуваат и „прекуморски департмани.
Поимот „регион“ е утврден со Законот за децентрализација од 2 март 1982 г. во кој се пропишува правниот статус на регионите. Во 2016 г. нивниот број е намален од 27 на 18 со спојување.
1 Улога
Регионите немаат законодавна автомонима, нити пак можат да донесуваат регулативи. Секој има свои давачки (со поголеми давачки добиваат помал дел буџет од државата) и имаат видни, но не баш големи буџети под управа на регионални совети со застапници предложени од департманските собранија и главните општини во регионот.
Нивната главна правна задача е да градат и одржуваат средни училишта.
Освен овие правни должности, регионите имаат значителни дискрециони трошоци за инфракструктура (образование, јавен превоз, помош на универзитети и истражни тела, помош за претприемачи). Заради ова, претседателствувањето со еден богат регион е прилично високопрофилна функција.
2 Региони
Име, Француско име, Друго месно име, Седиште, INSEE-бр.
Голем Исток, ''Grand Est'', Großer Osten, Стразбур, 44
Нова Аквитанија, ''Nouvelle-Aquitaine'', Nòva Aquitània / Nava Aquitània / Novela Aquitània Akitania Berria, Бордо, 75
Оверњ-Рона-Алпи, ''Auvergne-Rhône-Alpes'', Auvèrnhe-Ròse-Aups Ôvèrgne-Rôno-Arpes, Лион, 84
Бургундија-Франш Конте, ''Bourgogne-Franche-Comté'', Borgogne-Franche-Comtât, Дижон, 27
Бретања, ''Bretagne'', Breizhгало: ''Bertaèyn'', Рен, 53
Центар-Долина на Лоара, ''Centre-Val de Loire'', Орлеан, 24
Ил де Франс, ''Île-de-France'', Париз, 11
Окситанија, ''Occitanie'', Occitània Occitània, Тулуза, 76
Горна Франција, ''Hauts-de-France'', Лил, 32
Нормандија, ''Normandie'', Normaundie, Руан, 28
Лоарски Крај, ''Pays de la Loire'', Broioù al Liger, Нант, 52
Прованса-Алпи-Азурен Брег, ''Provence-Alpes-Côte d'Azur'', провансалски: ''Provença-Aups-Còsta d'Azur''(''Prouvènço-Aup-Costo d'Azur''), Марсеј, 93
Корзика, ''Corse'', Corsica, Ајачо, 94
''Ова се прекуморски департмани. Истите воедно се и прекуморски региони.''
Француска Гвајана, ''Guyane'', Кајена, 03
Гваделуп, ''Guadeloupe'', антилски креолски: ''Gwadloup'', Бас Тер, 01
Мартиник, ''Martinique'', антилски креолски: ''Matinik'', Фор де Франс, 02
Мајот, ''Mayotte'', маоре: ''Maore'' Mahori, Мамуѕу, 05
Реинион, ''La Réunion'', реинионски креолски: ''La Rényon'', Сен Дени, 04
3 Поврзано
* Департмани во Франција
* Административна поделба на Франција
* Знамиња на француските региони
Најгрдата убавица

Најгрдата убавица (шпански: La Fea Más Bella), е една од најновите продукции на телевизиската куќа Телевиса. Серијата во Мексико започна со прикажување во почетокот на 2006 година. Оваа теленовела се смета за една од најдобрите и најуспешните теленовели во Мексико, во последните 10 години. Серијата е полна со хумор, како и со романтични сцени. Насловната нумера ја испеа мексиканската група Бацилос. Кај нас серијата се емитува на Сител Телевизија.
1 Синопсис
Лети е млада, драга и симпатична, интелигентна девојка, но тотално непривлечна. Нејзините родители, Ерасмо и Хулиета, се бореле за на Лети да и пружат најдобро школување и дипломирала економија како најдобра во генерацијата и магистрирала финансии. Нејзиниот најдобар пријател е Томас, со кој ги дели нејзините солзи и смеи. Томас е паметен, но непривлечен како и Лети. Лети не ја гледа својата грдост како препрека, и поверливо оди кон барање на работа, но за жал открива како нејзината вештина и знаењето не се доволни за работата која ја бара, дури сите барат и подобри, околку згоден изглед. Како и да е, работата е работа и она ја прифаќа работата како секретарка во фирмата "Консептос", во најпознатата продуцентска куќа во земјата, кои ја основале Дон. Умберто Мендиола и Хулијан Виљароел. Сега кога Дон. Умберто заминува во пензија, неговиот син Фернандо и синот на неговиот партнер, Ариел Виљароел, се натпреваруваат за директор на фирмата. Фернандо победува со еден глас, кој му го дава Марсија Виљароел, голема акционерка и негова девојка. Арогантниот Ариел само чека Фернандо да се откаже од работа, како би го преземал неговото место. Ривалката на Лети за местото за секретарка во фирмата е преубавата Алисија Фереира, обична и привлечна жена без знаење и искуство. Фернандо ја одбира Лети како секретарка, која навистина е најдобра кандидатка, освен она што ја прави непривлечна. Марсија ја зема таа причина како Алисија исто така би ја добила работата. На крајот и двете остануваат фо фирмата; Алисија како рецепционерка и добива трипати поголема плата од Лети, која добива мал простор во канцеларијата на Фернандо, и се грижи за неговиот распоред. Лети е среќна што Фернандо е на нејзина страна, станува негова пријателка, што ги прави Марсија и Алисија како нејзини непријателки. Но, проблемите на Лети во фирмата само што почнуваат: компанијата запаѓа во финансиски пробелми. За да се соочи со проблемите, Лети се заљубува во Фернандо, но се чуди како толку убав маж може да се заљуби во неа? Како и да е, интелегенцијата на Лети и тешката работа ќе и донесат позитивни резлутати во работниот круг, што се не би можело да се рече и за љубовниот круг.
2 Улоги
Глумци Ликови
Анхелика Вале, Летисија Падиља Солис
Хаиме Камил, Фернандо Мендиола
Елизабет Алварез, Марсија Виљароел
Патрисија Навидад, Алисија Фереира
Агустин Арана, Омар Карвахал
Луис Мануел Авиља, Томас Мора
Анхелика Марија, Хулиета Падиља Солис
Хосе Хосе, Ерасмо Падиља
Серхио Мајер, Лујџи Ломбарди
Раул Магања, Ариел Виљароел
3 Грдата Лети на Балканот
Македонија: Сител Телевизија Србија: Пинк Телевизија Црна Гора: Пинк М Грција: Алфа ТВ Хрватска: Нова ТВ
Марија Шерифовиќ

Марија Шерифовиќ (српски: ''Марија Шерифовић'') (р. 14 ноември 1984) е српска пејачка која се прослави со победата на Евровизија 2007.
1 Животопис
Родена е во Крагуевац, Србија. Нејзината мајка, Верица Шерифовиќ, е исто така пејачка која е од српско и ромско потекло. Нејзиниот татко, Рајко, е од турско потекло.
2 Музичка кариера
2.1 Албуми
Нејзиниот прв албум е „Нај, најбоља“, издаден во 2003 година, и бил многу добро прифатен. Најголем хит од овој албум била песната „Знај да знам“ компонирана од Дарко Димитров. Летото 2005, таа го издаде синглот „Агонија“, кој бил верзија на грчката супер ѕвезда Деспина Ванди (I Believe It).
Нејзиниот втор албум е „Без љубави“, издаден во 2006, и бил многу успешен. На почетокот на 2007, таа го издаде вториот сингл наречен „Без тебе“. На 28 јуни 2007 таа го издаде албумот наречен „Најдоброто од Марија Шерифовиќ“.
2.2 Фестивали
Во 2003, таа настапи на Будва фестивалот со песната „Горка чоколада“, повторно од Дарко Димитров. Во 2004, таа беше дел од истиот фестивал со песната „Бол до лудила“ и зема прва награда.
2.3 Концерти
На 21 февруари 2007, Марија Шерифовиќ го одржа својот прв соло концерт во белградската сала Сава Центар, што се смета за голем хит на српската музичка сцена. 4,000 луѓе беа присутни.
2.4 Видеографија
Спот, Година, Режисер
''Бол до лудила'', 2004
'' У недељу '', 2005, MTS Beograd
'' Молитва '', 2007
''Шта да заборавим '', 2009, Vladimir Đukelić
''Један види све'', 2010, Харис Дубица
'' Луда глава балканска'', 2011
'' Ја волим свој грех'', 2014, Човек Машина
'' Мрш '', 2014
'' Паметна и луда'', 2015, Storyteller
''Сама и нервозна'', 2015, Storyteller
'' Нисмо смели'', 2016, Петар Пашиќ
'' Чувам се'', 2016
'' Своја и твоја'', 2016
'' Део прошлости '', 2016, Андреј Илиќ
''11'', 2017, NN Media
''Није љубав то '', 2018, NN Media
''Ноктурно'', 2020
'' Пријатељи '', 2020
'' Молитва '', 2020, Miloš Đukelić
'' Добар вам дан'', 2022, Милош Шаровиќ
''Мој град'', 2023, Милош Шаровиќ
'' Пола сунца'', 2023, Милош Шаровиќ
''АЛООО!'', 2023, Милош Шаровиќ
'' Вози ме'', 2023, Милош Шаровиќ
''Ко броји моје ране'', 2023, Милош Шаровиќ
'' Иди док те волим'', 2023, Милош Шаровиќ
''Ја сам'', 2023, Милош Шаровиќ
'' Другачија'', 2023, Милош Шаровиќ
'' Демони'', 2025, Милош Шаровиќ
Бејли Скот

Меккеј Хју Бејли Скот (англиски: ''Mackay Hugh Baillie Scott'') (23 октомври, 1865, Рамсгејт - 10 февруари, 1945, Брајтон) бил британски архитект и уметник.
Роден е во Бирдс Хил, Ст. Питерс во близината на Рамсгејт, Кент, како најстар од 14 деца.
Најпрво студирал на Земјоделскиот колеџ во Сајренстер, Глостершир, но решил да не ја следи семејната традиција на одгледување на овци, туку да студира архитектура. Студирал во Бат, но неговиот развој како архитект бил под најголемо влијание од 12 годишниот престој на островот Ман. Првите четири години од овој период живеел на Александар Терас, Даглас. Во 1893 тој и неговата фамилија се преселиле во Ред Хаус, Викторија Роуд, Даглас, куќа која сам ја проектирал.
На почетокот на кариерата Бејли Скот работел со Фред Саундерс, со кој студирал во Уметничката школа на Островот Ман, која исто така се наоѓа во Даглас. Во мај 1891, Бејли Скот станал учител по уметност со сертификат. Во уметничката школа се спријателил со Арчибалд Нокс. Бејли Скот подоцна го напуштил Саундерс и основал сопствен бизнис, исто така во Даглас.
Се придружил на движењето Уметност и вештина, заедно со Вилијам Морис и Џон Раскин; но сепак развил сопствен стил, кој се движел во насока на поедноставна форма на архитектура. Бејли Скот бил познат по значителното време кое го посветувал на куќите, како во ентериерот така и во екстериерот. Проектирал околу 300 згради за време на неговиот живот.
Починал во болницата Елм Гроув во Брајтон. На неговата надгробна плоча пишува: "Највеќе ја сакаше природата, а по неа уметноста" (''Nature he loved and next to nature art'').
Стојан Карастоилов

Стојан Карастоилов или Стојан војвода — роден во 1848 година во Старчишта, Драмско - убиен на 25 ноември 1878, Оштава) . Војвода учесник во Македонското востание.
Како ајдутски војвода дејствувал во реонот на Неврокопско, Драмско и Црна гора. За време на Руско-турската војна (1877-1878) тој предводел чета и со четата дејствувал во Серско и Мелничко. По потпишувањето на Берлинскиот конгрес се судрува со турски башибозук во Неврокопскиот реон, а во август истата година се префрла во Горна Џумаја. Заедно со Димитар Поп Георгиев - Беровски и други војводи, со 400 востаници го нападнале османлискиот гарнизон во Кресна. По успешно завршените борби и ослободените 35 села во Каршијак, откако бил основан Штабот на Македонското востание, на чело со началникот Димитар Беровски, тој е избран за главен војвода и ја управувал првата чета, таканаречена ''Трухелка''. Под негово водство востанички одред поразила и заробила османлиска воена трупа кај кресненските анови на 5 - 6 октомври 1878 година.
Избран е за главен војвода од востаничкото раководство. Со големо искуство ги раководил востаничките сили. Влегол во судир со Луис Војткевич и Адам Калмиков, претставници на бугарскиот комитет „Единство“. Овој бугарски комитет го организирал неговото убиство, и на 25 ноември 1878 година го ликвидирале Стојан, како и неговите четници Георги Чапрашников и Јован Трендафилов.
1 Поврзано
* Димитар Поп Георгиев - Беровски
* Македонско востание
Алвар Алто

Хуго Алвар Хенрик Алто (фински: ''Hugo Alvar Henrik Aalto'') (, - , ) — фински архитект, урбанист и дизајнер, понекогаш се нарекува „Таткото на модернизмот во нордиските земји“. Неговите најпознати дела се од архитектурата, но и од дизајнот на мебел и стакларија.
Приврзаник е на функционализмот и органската архитектура. Најчесто неговите згради на хармоничен начин се вклопуваат со околниот пејзаж, со кој образуваат една архитектурна целина. Во склад со традицијата на неговата земја, посебна наклоност имал кон дрвото и тулите како градежен материјал. За повеќе негови згради, тој го има дизајнирано и мебелот.
Работел во Финска, Шведска, САД и други земји. Во родната земја познати негови згради се и зградата на Хелсиншкиот технолошки универзитет на Хелсинки, општинскиот дом во Сјајунатсјало и концертната хала Финландија во Хелсинки. Бил професор на Масачусетскиот институт за технологија (MIT) во Кембриџ, каде и проектирал еден од студентските домови.
1 Галерија
Хронограф

Хронограф е времемерач или часовник со времемерни и штоперски функции. Почнале да се изработуваат во раниот XVIII век, но не уживале популарност сѐ до 1820-тите.
1 Видови
Постојат неколку видови на хронографи.* Аналогни хронографи и времемерната и штоперската функција е прикажана со показалки. Обично централната показалка е штоперица, додека помалите стрелки може да бидат секунди, минути или часови на штоперицата и (на некои кварцни хронографи) десеттинки или стотинки секунди.
* Дигитални хронографи имаат дигитален приказник за обете функции, или со посебни екранчиња или со менување на приказот на едно исто екранче.
* Аналогно-дигитални хронографи имаат стандарден аналоген часовник со трајни секунди во центарот и посебен дигитален дисплеј кој обично функционира независно од аналогниот дел. Повлекување на копчето го ресетира часовникот на нула, па продолжува да работи додека се држи копчето за ресетирање додека работи штоперицата. За разлика од ова највеќето механички хронографи ресетираат на нула само ако се запре штоперицата.
Змии и гуштери

Змии и гуштери (порт. ''Cobras & Lagartos'') е романтична бразилска теленовела. Серијата е снимена во Бразил, во текот на 2006 година, со 179 епизоди за бразилското население, а 140 за меѓународниот пазар. Серијата имаше огромен успех во Бразил, се емитуваше во терминот за хумористични теленовели во 19 часот. Првата епизода достигна гледаност од 35% а последната 45%.
1 Синопсис
Омар Пасквим е газда на ланец апартмани Луксуз, а пати од болест која ќе го убие за неколку месеци. Тој знае и стравува како неговото богатство ќе заврши во рацете на некој што не го заслужува. Од сиромашно потекло, Омар цел живот напорно работел за да го стекне она што го има сега. Тој никогаш не се оженил ниту пак имал деца. Единствените негови природни наследници би биле сестрата Милу, и внуците Леона, Томас и Бел. Од нив, само Бел го заслужува статусот на милионерка, бидејќи другите не се ништо освен паразити за пари. Интересно е дека Бел, неговата најдрага внука, живее на работна нога со Омар бидејќи го смета за егоистичен и безобразен. И таа секогаш повторува како не сака ниту цент од неговото наследство. За тоа време, блиските роднини на Омар, па дури и они кои немаат врска со него, смислуваат најлукави планови како би допреле до наследството. Знаејќи дека е опкруже со змии и гуштери и со намера да ги запознае вистинските намери, секој од тие луѓе, Омар се облекува во чистач и ги следи нив без да знаат дека им е близу. Леона, кога не смислува планови како да допре до парите на вујко и, живее како љубовница на свршеникот на Бел – злобниот Естевао. Во склад со тоа, љубовта на Бел е поделена помеѓу Естевао и Дуда. Овде е и Фоггињо, кој е заљубен во Елен, која работи како продавачка во Луксуз, а се на што мисли е како да стигне до поголема скала во животот. Заблагодарувајќи се на еден удар со судбината, цело наследство на Омар ќе заврши во рацете на Фогуињо, затоа што беше заменет со Дуда во чии раце наследството требало да заврши.
2 Улоги
Глумци Ликови
Маријана Шименез, Бел
Даниел де Оливеира, Дуда
Каролина Диекмен, Леона
Таис Араухо, Елен дос Сантос
Хенри Кастели, Естевао
Марилија Пера, Милу
Тотиа Меирелес, Силвана
Клео Пирес, Летисија
Карма Дало Вечиа, Лусијано
3 Интернационално издание
#''Ooh La La'' - Goldfrapp
#''Incredible'' - The Shapeshifters
#''Stickwitu'' - The Pussycat Dolls
#''Story of My Life'' - Frankie J
#''From the Bottom of My Heart'' - Stevie Wonder
#''Jerk it Out'' - Caesars
#''Advertising Space'' - Robbie Williams
#''Bom Bom Bom'' - Living Things
#''The World is Mine'' - David Guetta
#''Time 2 Love'' - Ramada
#''No Worries'' - Simon Webbe
#''Why Don't You Kiss Her?'' - Jesse McCartney
#''Young at Heart'' - Barry Manilow
#''Stormy Weather (Keeps Rainin' All the Time) - Etta James
# ''So Deep'' - House Brothers
# ''How Insensative'' - Laura Fygi
# ''The Pink Panther (A Pantera Cor de Rosa)
4 Змии и гуштери на Балканот
Бугарија: Нова ТВ
Михаил Плетњов

Михаил Василевич Плетњов (рус. ''Михаил Васильевич Плетнёв''; р. 14 април 1957 во Архангелск) — руски пијанист, диригент и композитор.
Роден е во мошне музикално семејство; татко му свирел и предавал армоника, а мајка му пијанo. Се запишал на Централното музичко училиште на возраст од 13 години, а во 1974 влегол во Московскиот конзерваториум, во класата на славните пијанисти и учители Јакоб Флир и Лав Власе. На 21 годишна возраст го добил Златниот медал на VI Меѓународен натпревар „П.И. Чајковски“ во 1978, со што се здобил со меѓународно признание и привлекол големо внимание ширум светот. Предавал на Московскиот конзерваториум и транскрибирал и изведувал транскрипции на симфониски и балетски дела од Чајковски.
Плетњов има договор како ексклузивен пијанист за „Дојче Грамофон“.
1 Награди и признанија
* Греми за најдобра изведба на камерна музика:
* Марта Аргерич и Михаил Плетњов за ''Прокофиев (аранж. Плетњов): Свита Пепелашка за две пијана/Равел: Мојата мајка гуска'' (2005)
Скопска епархија

Скопската епархија — една од 15-те епархии на Македонската православна црква. На чело на епархијата е архиепископот Охридски и Македонски г.г. Стефан.
Најпознати цркви и манастири
* Манастир „Св. Георгиј“ - Криви Дол, Скопје
* Манастир „Св. Никита“ - Горњани, Скопска Црна Гора
* Манастир „Успение на Пресвета Богородица“ - Матка, Матка
* Манастир „Св. Никола“ - Љубанци, Скопска Црна Гора
* Манастир „Св. Димитриј“ - Маркова Сушица
* Манастир „Св. Илија“ - Чардак, Скопска Црна Гора
* Манастир „Св. Спас“ - Скопје
* Црква „Св. Пантелејмон“ - Горно Нерези
* Манастирска црква Св Андреј, Матка
* Манастирска црква Св. Никола, с. Шишево
* Манастир „Св. Илија“, с. Бањани, Скопска Црна Гора
* Црква Св. Спас, с. Кучевиште, Скопска Црна Гора
Земјата на страсти

Земјата на Страсти (|Tierra de Pasiones) е американска / колумбиска теленовела снимана во Мајами, во 2006 година. Серијата имаше огромен успех во САД како и во целиот свет. Во главната улога се појавува Габриела Спаниќ, кај нас позната по улогите во теленовелата Злобница.
1 Улоги
Глумци Ликови
Габриела Спаниќ, Валерија Сан Роман
Саул Лисазо, Франциско Контрерас
Кетрин Сиачокуе, Марсија Ернандес
Хектор Суарез, Хосе Марија (Чема) Сан Роман
Франциско Гаторно, Пабло Гонсалес
Ариел Лопес Падиља, Хавиер Ортигоза
Серхио Каталан, Хорхе Сан Роман
2 Земјата на Страсти на Балканот
Србија: Пинк Телевизија Босна и Херцеговина: НТВ Хајат Хрватска: НоваТВ Бугарија: бТВ Црна Гора: Пинк М Македонија: Сител Телевизија
Минск

Минск (|Менск, |Минск) — главниот и најголем град во источноевропската држава Белорусија. Минск се наоѓа на реките Свислач и Њамиха и градот е седиште на Заедницата на независни држави. Како главен град на Белорусија, Минск има специјален административен статус во рамките на Минската област и Минскиот реон. Градот има население од околу 1.830.000 жители и урбаната средина на градот вклучува уште 30 помали градови и брои население од 3.000.000 жители.
Најраниот запис за Минск датира од 11 век, поточно од 1067 година, кога бил провинцијалски град во рамките на кнежевството Полско. Во 1242 година, Минск станал дел од Големото војводство Литванија и за град бил прогласен во 1499 година. Од 1569 градот бил главен град на Минското војводство во рамките на Полско-литванската Државна Заедница. Градот бил анексиран од страна на Русија во 1793 година како директна последица од втората поделба на Полска. Подоцна, од 1919 до ''1991'' година Минск бил главен град на Белоруската ССР, за да од 1991 стане главен град на независна Република Беларус.
1 Демографија
1.1 Пораст на населението
* попис
2 Административна поделба
Моментално Минск е поделен на 9 реона:
*********
3 Збратимени градови
Минск е збратимен со :
4 Поврзано
* Белорусија
* Минска област
* Мински реон
Јужна Звезда (списание)

Јужна Звезда е неделен весник кој излегувал во Битола во периодот од 1920-1926 година, како орган на српската окупаторска власт и нејзините национал-шовинистички претензии во вардарскиот дел на Македонија. Весникот излегувал на српски јазик како „орган на искрените пријатели на културниот напредок и потполното обединување на нашиот народ“ (срп. „орган искрених пријатеља културног напретка и потпуног уједињења нашега народа“). Негов сопственик и одговорен уредник бил Спасоје Хаџи-Поповиќ. Весникот објавувал македонски народни песни и авторски прилози со општ информативен карактер. Го поддржувал режимот на Кралството СХС во напорите за денационализацијата и асимилацијата на Македонците.
Полошко-кумановска епархија

Полошко-кумановската епархија била епархија на МПЦ, која го зафаќа северозападниот дел од Република Македонија. Нејзин надлежен епархиски архијереј бил митрополитот Кирил од 1971 година, па сè до јуни 2013 година.
По смртта на митрополитот Кирил, епархијата престанала да постои, со тоа што била поделена на две нови епархии: Тетовско-гостиварска и Кумановско-осоговска.
Епархијата се состоела од пет aрхиерејски намесништва, во кои има 218 цркви, 36 манастири, 54 параклиси и 194 места каде се поставени крстови, а на кои во годината по разни поводи се собираат голем број верници.
* Тетовско архијерејско намесништво: 72 цркви, 10 манастири, 6 параклиси и еден крст.
* Гостиварско архијерејско намесништво: 45 цркви, 6 манастири, 20 параклиси и 4 крстови.
* Кумановско архијерејско намесништво: 60 цркви, 8 манастири, 12 параклиси и 120 крстови.
* Кратовско архијерејско намесништво: 12 цркви, 3 манастири, 9 параклиси и 19 крстови.
* Кривопаланечко архијерејско намесништво: 13 цркви, 1 манастир, 7 параклиси и 50 крстови.
1 Најпознати манастири
* Манастир на свети великомаченик Георгиј, Старо Нагоричане
* Манастир „Св. Јоаким Осоговски“ - Крива Паланка
* Манастир „Св. Никола“ - Псача
* Манастир „Св. Атанасиј“ - Лешок
* Манастир „Пресвета Богородица“ - Матејче
Епархијата обединувала околу 200.000 верници, православни христијани. Преку петте архијерејски намесници и преку црковните и манастирските настојателства, се координирале работите на црковно-духовен и финансиско-материјален план на целиот нејзин простор. Административно-организационата дејност се извршувала од страна на надлежниот епархиски архијереј г. Кирил и секретарот на истата, протоѓагонот Вичко Гочевски.
Оваа епархија имала над 40 активни свештеници и неколку пензионери.
Изградени 26 цркви, 11 манастири, 69 обновени и изградени објекти за крштевки и парастоси. Над поголем број цркви и манастири биле извршени сеопфатни санациони и реставраторски работи.
Најголем проблем со кои оваа Епархија се соочувала се огромните пустошења и штети кои се направени во текот на 2001 година, кога се ограбени, осквернети и опожарени околу 30–тина цркви и неколку манастири, меѓу кои манастирот на Свети Атанасиј Велики во с. Лешок, кој бил миниран и до земја разрушен, како и манастирот на Пресвета Богородица во с. Матејче.
2 Поврзано
* МПЦ
* Тетовско-гостиварска епархија
* Кумановско-осоговска епархија
Црква „Св. Богородица“ - Тимјаник

Црква „Св. Богородица“ - Тимјаник — средишна парохиска црква на Тимјаничката парохија во селото Тимјаник, Неготинско. Му припаѓа на Кавадаречкото архијерејско намесништво од Повардарската епахија на Македонската православна црква.
Црквата е единствена во селото и е сместена на самиот центар, близу основното училиште.
1 Историја
Црквата била изградена и осветена во 2005 година.
2 Галерија
3 Поврзано
* Кавадаречко архијерејско намесништво
* Тимјаничка парохија
* Горни Дисан
Двете лица на Ана

Двете Лица на Ана е романтична американска / мексиканска теленовела. Серијата е снимена во Мајами, во текот на 2006 / 2007 година, со 120 епизоди. Серијата имаше површен успех во Мексико, иако тој успех не се повтори многу низ целиот свет. Оваа теленовела е ко-продукција на мексиканската тв куќа Телевиса и американската Фоновидео.
1 Синопсис
Во средината на приканата е веселата и безгрижната Ана Ескудеро. Нејзиниот најголем животен сон е да стане позната глумица. Попладне го поминува времето грижејќи се за богатата вдовица Грациела Салгадо, чии нејзините две внуки и прават големи проблеми. Грациела ја осигурува Ана на аудиција за престижната глумска школа, каде она уште првиот ден го запознава Густаво Галван. Еден кобен ден братот на Ана, Фабијан, на улица го удира автомобил со кој управува Игнасио, разгалениот и неодговорниот син на милионерот Умберто Бустаманте. Од страв од затвор Игнасио подметнува пожар во куќата на Ана во која загинува Марсија, девојката на Фабијан. Плашејќи се за животот на Ана, Грациела ја испраќа во Њујорк, а несреќната Марија ја закопува под името на Ана. Неколку години подоцна, Ана се враќа во Мајами.
Како би се одмаздила за смртта на нејзините најблиски, Ана во тајност го презема новиот идентитет и станува ладната и пресметливата Марсија Лазкано, елегантна жена која одлучува да го уништи семејството Бустаманте. Со времето успева да го заведе таткото и синот и да ги скара, но не знае дека злобната Ирене го следи секој нејзин чекот и се обидува да ја одвои од Густаво. Многу брзо Ана ќе сфати дека желбата за одмазда може да стои и искрена љубов, а на виделина полека излегува таа неочекуваната вистина - Густаво Галван е уметничкото име на Рафаел Бустаманте, третиот син на милионерот Умберто...
2 Улоги
Глумци Ликови
Ана Лајевска, Ана Ескудеро / Марсија
Рафаел Амаја, Рафаел Бустаманте / Густаво Галван
Маурицио Аспе, Игнасио Бустаманте
Алекса Дамијан, Ирене Алкараз
Леонардо Даниел, Умберто Бустаманте
Франциско Рубио, Висенте Бустаманте
3 Двете Лица на Ана на Балканот
Хрватска:ХРТ Словенија: ПОП ТВ Бугарија: Диема Фемили
Двобој на страстите

Двобој на Страстите (шпански: Duelo de Pasiones), е една од продукциите на телевизиската куќа Телевиса. Серијата во Мексико започна со прикажување во средината на 2006 година.
1 Синопсис
Срцето на богатиот земјоделец Алваро Монтељано е обземено од љубомора, откако го чита писмото за кое верува дека било пратено за неговата сопруга Соледад. Во писмото може да се поверува дека Соледад го мами со работникот Хосе и дека неговата ќерка Алина е негова. Без да ги слуша нејзините оправдувања дека е невина, Алваро ја заробува Соледад на плантажата за кафе и одлучува да ја почека Алина да дојде, па и неа да ја затвори. Не помислувајќи на болката која ја чека, Алина живее во среќна врска со Емилио Валтиера, морнар кој во Алина ја пронашол љубовта на неговиот живот. Полна со илузии Алина доаѓа на хациендата и го наоѓа својот татко кој е слеп од омраза и ја брка далеку од себе да живее во пештерата на старата гатачка Луба. Како би го спасила животот на нејзината мајка, Алина престанува да живее во омраза која и ја наметнал нејзиниот татко. Во оваа земја Алина станува Полски цвет. Емилио доаѓа кај Алина на посета, но Алваро му вели дека неговата сопруга и ќерка заминале во странство. Емилио се разочарува, уверен дека љубовта на која Алина се заколнувала била обична лага. После неколку години Емилио го сретнува Полскиот цвет, но не ја препознава неа. Иако го потсетува на Алина, гревот кој сè уште го чувствува го тера на грубост спрема девојката која толку го привлекува. Кога Алваро го уверува дека Алина умрела во несреќа, Емилио прифаќа да се ожени со Полскиот цвет. Меѓутоа, венчавката ја прекинува Алваро, кој не може да дозволи таа да биде среќна. Тој тешко го ранува Емилио, а во црквата доаѓа и Телма, која тврди дека носи дете од Емилио. Телма го присилува свештеникот да ја венча неа со Емилио. Но, Емилио преживува и Алина ќе мора да се бори за неговата љубов против сите интриги на Телма, но и лагите кои ја уништиле нејзината мајка, а татко и го претвориле во најголем непријател.
2 Улоги
Глумци Ликови
Лудвика Палета, Алина Монтељано
Пабло Монтеро, Емилио Валтиера
Серхио Гојри, Алваро Монтељано
Ерика Буенфил, Соледад Монтељано
Фабиола Кампоманес, Телма Кастељо
Ана Мартин, Луба
3 Двобој на Страстите на Балканот
Хрватска: ХРТ
Љубовни рани

Љубовни Рани е романтична мексиканска теленовела. Серијата е снимена во текот на 2006 година, со 130 епизоди. Оваа теленовела е преработка на мегапопуларната теленовела Валерија и Масксимилиано, која својата премиера во Мексико, ја почувствува во 80-те. Серијата кај нас се емитувала на Сител-телевизија.
1 Синопсис
Миранда Сан Лоренте е модерна продуховена млада жена која се чини има се: убавина, богатство и љубов. Нејзиниот татко милионерот Гонсало планира неговото богатство и работа да и го препушти на неа, бидејќи од трите ќерки таа најмногу го потсетува на него. Мислите на Миранда се насочени кон престојната свадба со Фабрисио, кој треба да се врати од странство, но не ни сонува дека тој не сака да ја земе за жена. Берта е тетката на Миранда која никако не може да ја излаже Миранда со нејзината љубезност. Фабрисио се враќа во градот со пријателот Алехандро кој верува дека Гонсало го убил неговиот татко и бара одмазда. Но, тој за првпат во животот ќе се вљуби во жена и тоа во Миранда. Таа исто така е привлечена од него и започнуваат врска на љубов и омраза.
2 Улоги
Глумци Ликови
Жаклин Бракамонтес, Миранда
Гај Екер, Алехандро
Диана Брачо, Берта
Серхио Сендел, Сесар
Ингрид Мартц, Рената
Нурија Багес, Фернанда
3 Љубовни Рани на Балканот
Македонија: Сител Телевизија Словенија: ПОП ТВ Бугарија: бТВ Србија: Пинк Телевизија Црна Гора: Пинк М Босна и Херцеговина: Пинк БХ
Иван Аговски

Иван Серафимов Аговски (, – , ) — македонски просветен и револуционерен деец, публицист.
1 Животопис
Роден е во Дебар. По завршувањето на основното образование во родниот град, учењето го продолжува на Педагошкото училиште во Скопје, од кое е отстранет во декември 1905 година поради пројавената активност во ученичкиот социјалистички кружок. Сепак успева да заврши вишо образование. Во 1908 година станува учител во Кичево и активно учествува во учителскиот бунт од истата година.
Во овој период бил член прво на Бугарската социјалдемократска работничка партија, а потоа и на Скопската социјалдемократска група. Соработува со скопскиот весник „Социјалистичка зора“.
Крајот на Првата светска војна го дочекува во Дебар. Во 1919 година заминува во Скопје, каде што се вклучува во делувањето на КПЈ. Во 1921 година е уапсен и протеран во Бугарија. Таму тој во периодот од 1921-1925 година ја разгорува својата публицистичка дејност и борбата за национални права на македонскиот народ. Меѓу другото, од почетокот на март 1923 година е главен уредник на весникот „Советска Македонија“, од кои излегуваат вкупно шест броја. Убиен е од бугарската полиција во првата половина на 1925 година.
Исчезнување на Статуата на Слободата

''Трикот при кој исчезнува Статуата на Слободата'', емитуван во живо во 1983 година, е еден од најпознатите и најнезаборавни трикови на Дејвид Коперфилд. Илузијата е творба на Џим Штајнмеер , и сѐ уште не е објавена.
1 Метод
1.1 Објаснувањето на Паундстоун
Во книгата ''Поголеми тајни'', Вилијам Паундстоун ги објавува своите претпоставки и објаснувања на Штајмееровата илузија. Паундстоун претполага дека целата сцена, вклучувајќи го и просторот за публиката бил сместен на вртежна платформа. Во мигот кога се спуштиле завесите и кога погледот бил блокиран, платформата почнала да се ротира—доволно бавно за да биде неприметно. Кога повторно се кренале завесите, публиката била насочена кон морето наместо кон статуата. Паундстон понатаму елаборира дека, откако сцената била веќе изротирана, и самата статуа била затскриена зад светло-обоена завеса. За уште подобро да се пренасочи вниманието на публиката, биле распоредени два светлосни прстени: еден, на почетокот запален, околу статуата, и уште еден (прво темен и невидлив) во областа каде подоцна бил пренасочен погледот на публиката. Кога трикот се "случил", светлата околу статуата биле затемнети, а оние вторите запалени. Радарот прикажан во текот на телевизискиот пренос бил анимација. Блицовите на трите кодак апарати кои ја сликаат статуата во мигот на "исчезнувањето", според мислењето на Паундстоун, не би биле доволно моќни самостојно да ја осветлат статуата откако првобитните светла биле исклучени.
Некои сметаат дека ова објаснување е сепак незадоволително и тврдат дека еден дел од статуата - пиедесталот, односно самата основа - била постојано видлива за публиката. Од друга страна, и големината на вртежната платформа би требало да ги надминува сите досега познати размери, а при тоа и бешумно да се движи, што за многумина се многу контрадикторни објаснувања.
1.2 Друго објаснување
Многумина сметаат дека самата статуа била многу помал модел поставен на сцена сместена подалеку од Њујорк Сити, а самата публика - група платени глумци. Во одбрана на оваа теорија застануваат и фактот дека светлата на круната на Статуата на Слободата блеснуваат со доста светол сјај пред исчезнувањето, доста различен во однос на мекиот син блесок што го имаат оригиналните светла, како и тврдењето дека бројот на групите видливи светла наместо оригиналните десет се зголемува на единаесет. Исто така, по исчезнувањето може да се слушне громогласен аплауз, но никој на снимката не изгледа дека аплаудира.
2 Поврзано
* Летањето на Дејвид Коперфилд
Лебдење

Лебдење (или левитација, |levare, ''да се крене'') — процес во кој објект ѝ се спротивставува на гравитацијата, во стабилна позиција под дејство на надворешна сила без физички контакт.
Исто така е и популарен магионичарски трик, особено во случајот кога се работи за ''кревање'' на човечко тело без употреба на физички контакт. Илузијата најчесто се постигнува со специјален механички уред, игра на светлина или на некој друг начин.
1 Физика
На земјата сѐ што е потребно за да лебди еден објект е сила што ќе дејствува во спротивен правец на гравитацијата со еднаква големина како онаа која ја предизвикува самиот објект. Ова се постигнува на неколку различни начини, на пример магнетни сили, електростатички (односно наелектризирани) предмети или аеродинамични објекти. Со употреба на магнетната лебдење може да се предизвика лебдење дури и на мали животни.
Научниците имаат разработено техника со која може да се направи да лебдат ултрамали објекти, најчесто со манипулација со таканаречената Казимирова сила, која во нормален случај ја овозможува компактноста на елементите по квантни правила. Ова, во пракса, моментално е возможно само на микро објекти.
Аеродинамичното лебдење често се забележува во воздушниот хокеј каде млазови воздух предизвикуваат движење на пакот по нагорна линија. Лебдењето може да биде предизвикано и со туркање на воздухот надолу на пример, кај хеликоптерот, авионот со вертикално полетување, како и кај лебдилката. Сфера може стабилно да лебди во воздушен проток без употреба на каков било контролен систем, во случај условите да се добри. Ваква играчка е произведена во текот на 1960-тите.
2 Поврзано
* Акустично лебдење
* Електростатичко лебдење
* Летечки светви
* Магионичарски трикови
** Балдучи метод
** Супермен метод
** Кралско лебдење
** Киклопско лебдење
Скриена вистина

Скриена Вистина е романтична мексиканска теленовела. Серијата е снимена во Мексико, во текот на 2006 година, со 120 епизоди. Серијата во времето на прикажување во Мексико имаше една од најдобрата гледаност.
1 Синопсис
Првиот пар во приказната се Давид Хеновес и Габриела Гуилен, драга и интелегентна девојка, која работи како келнерка во ресторанот кој го води Давид. Другиот пар се Хуан Хосе, кој невин во затвор 11 години и Алехандра, богата архитектка во која Хуан се заљубуил на прв поглед и одлучува да се бори за нејзината љубов. Приказната започнува кога Габриела и нејзината сестра Хулиета се вработуваат во ресторанот на Давид на кој веднаш му се допаднува Габриела. Но, тој не е единствениот, бидејќи неговиот партнер Карлос исто така е инспириран од нејзината убавина, па стануваат двајца соперници. Иако Габриела е заљубена во Давид, таа почнува да се сомнева во неговата искреност. Особено помеѓу нив двајцата пораснува тензијата кога Габриела го запознава Леонардо, полицаец кој станува нејзин заштитник. Месеците минуваат додека Габриела самата себе не си признава дека е заљубена во Давид. Сепак нивната врска ќе биде зачинета со конфликти и тешкотии кои ќе ги прават сплетките на Карлос и љубомората на Давид. Габриела не знае дека нејзиниот татко и таткото на Давид со години делат мрачна тајна. Кога таткото на Давид, Марио заболува од неизлечлива болест загрижен е за наследството на син му заради злобниот партнер Адолфо. Поради тоа го бара таткото на Габриела да го преземе неговото место додека не се реши со партнерскиот однос со Адолфо. Внуката на Марио, Алехандра е единствена која ја знае оваа тајна и како архитектка ќе му помогне да го изгради тунелот како би бил во врска со својот двојник. Хуан Хосе се заљубува во неа откако ќе ја види, а класните разлики спречуваат кога Хуан ненадејно ќе добие наследно богатство кое ќе му помогне да и се приближи, и да склопи партнерство со Марио и таткото на Габриела, Фаусто како би ги решил нерешените сметки со злобниот Адолфо. Полицаецот Леонардо Фаидела ќе игра важна улога во истрагата на криминалите на Адолфо.
2 Улоги
Глумци Ликови
Галилеа Монтијо, Габриела
Габриел Сото, Давид
Хулио Алеман, Адолфо
Алехандра Барос, Алехандра
Едуардо Јанез, Хуан Хосе
Марија Сорте, Јоланда
Хари Геитнер, Леонардо
Марко Мендез, Карлос
Фабијан Роблес, Роберто
Маргарита Магања, Берта
3 Скриена Вистина на Балканот
Хрватска:НоваТВ (прекината после 90 епизода)
Лу (држава)

Лу — држава во стара Кина за време на Пролетно-есенскиот период. Основана е во X век п.н.е., и нејзините војводи се воделе под презимето Ѓи. Првиот војвода бил Ѓи Поќин, син на Ѓи Тан, тогашен премиер на Џоу. Престолнината била Ќуфу, а државата се протегала главно на централните и јузгозападните регоини на денешната провинција Шандунг. На север се граничела со моќната држава Ќи а на југ со исто така моќната држава Чу. Иако државата Чи била поразена во нејзините походи на Лу (Битка кај Чангшао) во , за време на пролетно-есенскиот период државата Лу била во опаѓање. Нејзината политичка моќ подоцна била поделена помеѓу тројцата моќни земјопоседници Ѓисун, Менгсун и Шусун. Во државата Чу ја припојува кон себе државата Лу.
Лу била татковина на филозофот Конфуциј. Тој го напишал делото „Пролетно-есенски летопис“ како историја на неговата држава. Во Лу било напишано и уште едно големо дело на кинеската историја, под наслов „Ѕуови коментари“, од авторот Ѕуо Џуан.
Свјат Dreams

„Свјат Dreams“ —е втор албум на македонската рок-група „Мизар“. Името го добил според песната на ''Eurythmics'' - ''Sweet Dreams (Are Made of This)''. Снимен е во 1991 година, со постава: Горан Таневски (вокали), Горазд Чаповски (гитара), Борис Георгиев (тапани), Сашо Крстевски (бас гитара) и Катерина Велјановска (клавијатури). Меѓу останатите, на „Свјат Dreams“ се наоѓа и преработката на македонската народна песна „1762 лето“, како и песната на Ристо Вртев (првиот вокал на Мизар) - „Дом“. Албумот содржи 10 студиски песни, 2 демо снимки и 1 песна во живо.
1 Песни на Свјат Dreams
# 1762 лето
# Глас
# Думање
# Дом
# Велигден
# Свјат Dreams
# Да пеам песна
# Отров во вените
# Обичен човек
# Абја Мем
# Да пеам песна
# Старееш (демо)
# The Fog (една од првите песни на Кисмет)
Блаже Крстев

Блаже Крстев (, Бирино, Крушевско - , Журче, Демирхисарско), со псевдоним Биринчето — македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Крстев е роден во Бирино, Крушевско и се вклучил со ТМОРО како организатор и водач. Пред Илинденското востание формирал своја чета со четници од своето село.
За време на Илинденското востание, на самиот ден 2 август 1903 година Биринчето заедно со здружените чети на Иван Наумов Алабакот ја нападнал и освоил Крушевската касарна.
По освојувањето на градот Крстев со својата чета се борел заедно со четите под раководство на Питу Гули во падините на Крушево и одбиле 6 турски напади кои завршиле со огромни губитоци за Турците.
По Илинденското востание, Крстев бил еден од малкуте што останале меѓу народот и правел подготовки за нова борба. Во крајот на 1904 година се вклучил во четата на неговиот соборец од востанието Иван Наумов Алабакот и заминале заедно во Велешко за да се борат против четите на Српскиот четнички покрет кои се појавиле таму веднаш по Илинденското востание.
Во 1905 година заедно со големата здружена чета на Ѓорѓи Сугарев и Иван Наумов Алабакот во Порече и Азот (Велешко) ја извршиле познатата акција против Српските четници. По разочарувањето од Младотурците, Крстев продолжил со борбата, формирајќи реонска чета.
Загинал на 31 мај 1911 година со турскиот аскер кај селото Журче, Демирхисарско .
Брегалничка епархија

Брегалничката епархија — епархија на МПЦ - ОА која се протега на територијата на градовите: Штип, Радовиш, Кочани, Пробиштип, Свети Николе, Македонска Каменица, Делчево и Виница. Ја возглавува Неговото Вископреосвештенство митрополитот г. Иларион.
Издавачката дејност во Епархијата е прилично развиена. Се јавуваат бројни црковно-канонски публикации. Брегалничката епархија го издава списанието „Троичник“, кој излегува од печат трипати годишно.
1 Митрополити
Име, Години науправување
Митрополит Брегалнички г. Стефан, 12 јули 1986 - 9 октовмри 1999
Митрополит Брегалнички г. Агатангел, 26 ноември 2000 – 7 октомври 2006
Митрополит Брегалнички г. Иларион, 22 август 2006 - денес
2 Административна поделба
Брегалничката епархија е поделена на четири архијерејски намесништва, кои и тие се состојат од повеќе парохии:*Штипско архијерејско намесништво со архијерејски намесник свештеник Николче Георгиев (сост. 2016 г.);
*Радовишко архијерејско намесништво со архијерејски намесник свештеник Иван Стојменов (сост. 2016 г.);
*Кочанско архијерејско намесништво со архијерејски намесник свештеник Атанас Пармачки (сост. 2016 г.);
*Делчевско архијерејско намесништво со архијерејски намесник свештеник Атанас Поповски (сост. 2016 г.);
Најпознати манастири и цркви:
* Соборен храм „Св. Никола“, Штип
* Црква „Св. Троица“ - Радовиш
* Лесновски манастир - Св. Архангел Михаил
* Манастир Конче - Св. Стефан
* Манастир Пирог - Успение на Пресвета Богородица
* Црква Св. Јован Крстител, Штип
* Црква Св. Спас, Штип
* Црква Св. Архангел, Штип
* Црква Св. Никола, с. Крупиште
* Црква „Св. Илија“, Радовиш
* Манастир Св. Пантелејмон, с. Брест, Радовиш
Ахмед Мухтар-паша

Гази Ахмед Мухтар-паша (|Ahmet Muhtar Paşa; 1 ноември 1839 – 21 јануари 1919) — отомански голем везир и генерал.
Роден е во Бурса во Турција, а се школувал во воената школа во Цариград. Во краток период бил професор а потоа станал и директор на училиштето.
Во 1856 служел како аѓутант во Кримската Војна, во 1862 како офицер за време на Црногорската кампања, а од 1870 до 1871 учествувал во задушувањето на востанието во Јемен. Во 1873 станал команант во Вториот Армиски Корпус и ги добива титулите „паша“ и „Маршал“. За време на востанието во Босна и Херцеговина во 1875 тој ја презел контролата врз тамошните турски сили; а во 1877 во Руско-турската војна е пратен во провинцијата Ерзурум. И покрај поразите на Османлиското Царство, победите на Мухтар на источниот фронт му ја донеле титулата „Гази“ („Победникот“).
Во 1879 г. бил назначен за команант на турската гранична војска на грницата со Грција, а потоа во 1885 пратен во Египет како висок турски службеник. Неговото последно унапредување било унапрдувањето во Голем Везир во јули 1912, но тој се откажал од истата на 29 октомври 1912 поради избувнувањето на Првата балканска војна во која под негово раководство Османлиското Царство претрпела големи порази.
Починал во Истанбул во 1919. Неговиот син Махмуд Мухтар-паша исто така бил старешина во Отоманската Морнарица.
1 Поврзано
* Список на големи везири на Отоманското Царство
Орест

Орест — крал на Кралството Македонија, бил син на македонскиот крал Архелај I кој го наследил својот татко откако од престолот бил симнат убиецот на неговиот татко - Кратер. Владеел во периодот од 399 до 393 п.н.е. заедно со својот брат и старател Аероп II, во периодот кој бил одбележан со бројни недоразбирања внатре во династијата.
Алкет I

:''Ова е статија за Македонскиот крал. За кралот на Епир, видете Алкет I.''
Алкет I (576-547 гпне) — македонски крал. Живел во VI век п.н.е. и бил петти во династијата Аргеади. Владее со „земјата на Маедонците“ и државата ја проширува на цела Пиерија, Ботиаја и Алмопија.
Херодот го споменува Алкет како син на кралот Аероп I и Никаноја. Хрониката на Есевиј вели дека Алкет владеел 29 години, во времето во кое Кир Велики бил крал на Персија. Подоцна ова име го носеле и кралевите на Епир.
Самото име му значи „''храбар човек''“.
1 Наводи